CELEX: 32019D0458
Language: bg
Date: 2019-03-19 00:00:00
Title: Решение (ЕС) 2019/458 на Съвета от 19 март 2019 година за изменение на Решение 1999/70/ЕО относно външните одитори на националните централни банки по отношение на външните одитори на Banque centrale du Luxembourg

21.3.2019   
               
               
                  BG
               
               
                  Официален вестник на Европейския съюз
               
               
                  L 79/17
               
            
         РЕШЕНИЕ (ЕС) 2019/458 НА СЪВЕТА
         от 19 март 2019 година
         за изменение на Решение 1999/70/ЕО относно външните одитори на националните централни банки по отношение на външните одитори на Banque centrale du Luxembourg
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 14 февруари 2019 г. до Съвета на Европейския съюз относно външните одитори на Banque centrale du Luxembourg (ЕЦБ/2019/6) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е евро, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на настоящите външните одитори на Banque centrale du Luxembourg — Deloitte Audit SARL, изтече след одита за финансовата 2018 година. Поради това е необходимо да се назначат външни одитори за периода, започващ от финансовата 2019 година.
                  
               
                     (3)
                  
                  
                     Banque centrale du Luxembourg избра Ernst & Young SA за свои външни одитори за финансовите години от 2019 до 2023.
                  
               
                     (4)
                  
                  
                     Управителният съвет на ЕЦБ препоръча назначаването на Ernst & Young SA за външни одитори на Banque centrale du Luxembourg за финансовите години от 2019 до 2023.
                  
               
                     (5)
                  
                  
                     Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 7 се заменя със следното:
            
               
                  „7.   Ernst & Young SA се одобряват за външни одитори на Banque centrale du Luxembourg за финансовите години 2019—2023.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е ЕЦБ.
         
         
            Съставено в Брюксел на 19 март 2019 година.
            
               
                  За Съвета
               
               
                  Председател
               
               G. CIAMBA
            
         
         
            (1)  ОВ C 67, 20.2.2019 г., стр. 1.
         
            (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).